ОБЩИНСКА ИЗБИРАТЕЛНА КОМИСИЯ - СЛИВНИЦА

гр. Сливница, пл. „Съединение“ № 1 тел.: 0879 062 688

**ПРОТОКОЛ**

**№ 25**

**Сливница, 25.10.2015 г.**

Днес, 25.10.2015 г. от 21:00 ч. се проведе редовно заседание на Общинската избирателна комисия – Сливница в следния състав:

Председател: Даниел Емилов Александров

Зам.-председател: Марияна Григорова Варадинова

Секретар: Станка Бориславова Панайотова

Членове: Бойка Васкова Иванова

 Росица Иванова Никифорова

 Благинка Крумова Найденова

 Борислав Григоров Илиев

 Мартин Петров Димитров

 Димитър Свиленов Илиев

 Женя Василева Методиева

 Катя Георгиева Кръстанова

Заседанието се проведе при следния дневен ред:

 1. Разглеждане на постъпило постановление № 1716/2015 г. от 25.10.2015 г. от Районна прокуратура - Сливница за отказ да се образува съдебно производство по постъпила жалба от Ивайло Иванов Петров, в качеството му на председател на СДС - Сливница

Във връзка с постъпили данни, че пред избирателна секция № 234500003 – гр. Сливница, ОДЗ филиал „Горна махала“ е създадено напрежение по повод упражняване правото на глас в края на изборния ден, част от членовете на ОИК – Сливница в състав:

1. Даниел Емилов Александров – Председател на ОИК Сливница

2. Станка Бориславова Панайотова – Секретар на ОИК Сливница и

Членовете:

3. Женя Василева Методиева

4. Мартин Петров Димитров

5. Димитър Свиленов Илиев

отиде на място около 19:30 ч. и установи от фактическа страна следното:

Пред избирателна секция № 234500003 – гр. Сливница, ОДЗ филиал „Горна махала“ се беше събрала малка група от избиратели. Присъстваха и полицейски служители. Чуваха се възгласи от хората, че искат да гласуват. Разговаряхме с председателя и членове на СИК, които ни казаха, че част от избирателите са се събрали след 19:00 ч. и настойчиво искат да бъдат допуснати да гласуват.

В чл. 220, ал. 1 и 2 от ИК, Методически указания, приети с Решение № 2525-МИ/НР от 8 октомври 2015 г. на ЦИК, поправени с Решение № 2561-МИ/НР от 12 октомври 2015 г. на ЦИК, за произвеждане на изборите за общински съветници и за кметове и за националния референдум на 25 октомври 2015 г. и писмо № МИ-15-1611/25.10.2015 г., в които се указва, че когато в 19:00 ч. пред изборното помещение има негласували избиратели, председателят и секретарят на секционната избирателна комисия установяват техния брой и самоличност. Указано е още, че негласувалите избиратели предават документите си за самоличност на комисията, а избирателите – граждани на друга държава – членка на Европейския съюз и удостоверението си за пребиваване. Само тези избиратели се допускат до гласуване след 19:00 ч., но не по-късно от 20:00 ч. На основание на гореописаното всички присъстващи членове на ОИК заявиха, че само избирателите, чиито документи за самоличност са събрани в 19:00 ч., когато те са били пред изборното помещение и не са гласували, се допускат до гласуване след 19:00 ч., но не по-късно от 20:00 ч. Всички останали, които са дошли по-късно от 19:00 ч., нямат право да гласуват. След дадените указания, членовете на ОИК – Сливница, напуснаха избирателна секция № 234500003 – гр. Сливница, ОДЗ филиал „Горна махала“, като след това им бе съобщено, че председателят на същата е обявил гласуването за приключило в 20:00 ч.

При поименното гласуване с 11 гласа „ЗА“ (от 11 присъстващи)

Гласували „ЗА“:

Даниел Емилов Александров

Марияна Григорова Варадинова

Станка Бориславова Панайотова

Бойка Васкова Иванова

Росица Иванова Никифорова

Благинка Крумова Найденова

Борислав Григоров Илиев

Мартин Петров Димитров

Димитър Свиленов Илиев

Женя Василева Методиева

Катя Георгиева Кръстанова

Гласували „ПРОТИВ“ – няма

На основание направените констатации от гореописаните членове на ОИК – Сливница, за което бе съставен констативен протокол (приложение – неразделна част от настоящото решение) и на основание чл. 87, ал. 1 т., 22, във връзка с чл. 220, ал. 1 и 2, чл. 87, ал. 1, т. 25, Раздел V от Методически указания, приети с Решение № 2525-МИ/НР от 8 октомври 2015 г. на ЦИК, поправени с Решение № 2561-МИ/НР от 12 октомври 2015 г. на ЦИК, за произвеждане на изборите за общински съветници и за кметове и за националния референдум на 25 октомври 2015 г. и писмо № МИ-15-1611/25.10.2015 г., Общинската избирателна комисия – Сливница прие следното:

**РЕШЕНИЕ № 124**

 Не констатира нарушения на изборното законодателство.

*Констативният протокол от 25.10.2015 г. е неразделна част от настоящото решение.*

*Екземпляр от настоящото решение да се предостави на Районна прокуратура – Сливница.*

Поради изчерпване на дневния ред заседанието бе закрито.

 **Председател**:…………………………….

 Даниел Емилов Александров

**Секретар:** ……………………………..…

 Станка Бориславова Панайотова